section_heading: Povijest
paragraph_text: Osnovana je 1997. godine, radi nastavljanja tradicije svih hrvatskih kulturnih društava u Srijemskoj Mitrovici, čiji je rad zabranjen poslije Drugog svjetskog rata, među kojima su Hrvatsko pjevačko društvo Nada (1886.), Hrvatska građanska i obrtnička čitaonica (1886.), Hrvatska čitaonica osnovana 1891., glasilo Hrvatski branik (1893.), Hrvatsko ratarsko i pjevačko društvo Tomislav (1910.), Hrvatsko pjevačko društvo Hrvatska omladina (1920.). Hrvatski dom imao je zgradu iz 1928., koja je Hrvatima dolaskom komunista na vlast oduzeta 1945. godine. 2000-ih je godina vraćena.